Aðfararnótt sunnudags barst lögreglunni á Akranesi tilkynning um að bíl hafði verið stolið . Eigandi bílsins var að skemmta sér en fékk símtal frá föður sínum sem furðaði sig á því að hann hafði séð bílnum ekið frá heimili þeirra . Eigandinn hafði þegar samband við lögreglu sem hóf leit að bílnum . Fannst hann utan við bæinn og reyndist óskemmdur . Sáu lögreglumenn mann á gangi í átt að bænum . Sá reyndist ofurölvi og mundi ekki mikið eftir atburðum kvöldsins . Kannaðist þó við að hafa tekið bílinn og ekið honum . Var maðurinn færður til töku blóðsýnis og að því loknu látinn sofa úr sér mestu vímuna í fangaklefa . Reyndist hann ekki hæfur til skýrslutöku fyrr en vel var liðið á morguninn . Þá var brotist inn í nytjamarkaðinn Búkollu en engu stolið . Virðist sem þeir er þar voru að verki hafi komið sér fyrir einhverja stund og farið síðan .